

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| OPĆINSKI NAČELNIK |
| KLASA: 372-03/22-01/6 |
| URBROJ: 2170-31-02/01-22-1 |
| Punat, 28. kolovoza 2022. godine |

Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14), članka 23. Odluke o uvjetima, načinu i postupku raspolaganja nekretninama u vlasništvu Općine Punat ("Službene novine Primorsko – goranske županije" broj 21/16, 27/16, 11/17 i 11/20) i Zaključka Općinskog vijeća Općine Punat (KLASA: 024-05/22-01/5, URBROJ: 2170-31-01-22-5) općinski načelnik raspisuje

# JAVNI NATJEČAJ

**za zakup građevinskog zemljišta u vlasništvu Općine Punat**

1. **PREDMET NATJEČAJA**

Raspisuje se natječaj za zakup sljedećih nekretnina u vlasništvu Općine Punat:

|  |  |  |  |  |  |
| --- | --- | --- | --- | --- | --- |
| **Redni broj** | **Katastarska čestica** | **Namjena**  | **Površina**  | **Početna godišnja zakupnina u kn** | **Iznos jamčevine u kn** |
| 1. | ½ dijela 5207/8 i5197/3 | Građevinsko zemljište-kampovi | 6.900 m²2.554 m² | 189.080,00 | 18.908,00 |

1. **OPIS NEKRETNINA KOJE SU PREDMET NATJEČAJA**

Nekretnine pod **rednim brojem 1.** predstavljaju zemljište unutar granica neizgrađenog dijela građevinskog područja naselja Punat. Zemljišta u naravi predstavljaju uređeno građevinsko zemljište. Zemljišta se daju u zakup za potrebe obavljanja turističke djelatnosti-kampa.

**Opći uvjeti natječaja:**

 Ponuda mora sadržavati:

* osnovne podatke o ponuditelju (ime i prezime, prebivalište za fizičke osobe/naziv tvrtke i sjedište pravne osobe, OIB, preslika osobne iskaznice ili izvadak iz obrtnog registra ili presliku obrtnice, i za pravnu osobu izvadak iz sudskog registra),
* redni broj nekretnine za koju se ponuditelj natječe,
* iznos koji ponuditelj nudi kao zakupninu,
* broj računa ponuditelja za povrat jamstvenog pologa
* dokaz o uplati jamčevine.

 Pravo sudjelovanja na Natječaju imaju sve pravne i fizičke osobe koje ispunjavaju uvjete za sudjelovanje na Natječaju.

 Ponuditelji koji se natječu, *moraju po svim* *osnovama imati podmirene dospjele obveze prema Općini* Punat do trenutka otvaranja ponuda.

 Ponuđeni iznos zakupnine ne može biti manji od iznosa navedenog u Natječaju.

 Ponuditelji su dužni najkasnije do isteka roka za prijavu uplatiti jamstveni polog u visini od 10% od početne (natječajne) zakupnine u korist Proračuna Općine Punat na račun IBAN HR8724020061836000009 s pozivom na broj 68 5738 - OIB, s naznakom "*Polog za sudjelovanje na natječaju za zakup građevinskog zemljišta*", a koji mora biti vidljiv do 12. rujna 2022. godine u 15,00 sati.

 Uplaćeni polog uračunat će se najpovoljnijem ponuditelju u zakupninu.

 Ponuditelju koji ne uspije u natječaju uplaćeni polog vratit će se u roku od 15 (petnaest) dana od dana donošenja odluke o odabiru.

 Ukoliko najpovoljniji ponuditelj odustane od ponude, odnosno ne pristupi sklapanju ugovora u roku od 15 (petnaest) dana od dana izbora najboljeg ponuditelja, uplaćeni polog mu se neće vratiti.

 U slučaju da najpovoljniji ponuditelj odustane od ponude, najpovoljnijim ponuditeljem, u smislu ovog Natječaja postaje ponuditelj koji je na natječaju ponudio sljedeći po visini iznos zakupnine, uz uvjet da prihvati najvišu ponuđenu zakupninu prvog ponuditelja.

***Mjerila i način odabira najpovoljnije ponude:***

 Najpovoljnijom ponudom smatrat će se ponuda koja uz ispunjenje uvjeta iz Natječaja sadrži i najviši iznos ponuđene zakupnine.

 Ako dva ili više ponuditelja ponude istu zakupninu provodi se usmeno javno nadmetanje.

 Iznos zakupnine u pravilu se plaća jednom godišnje i to unaprijed za tekuću godinu, odnosno za prvu godinu zakupa u roku od 15 dana od dana sklapanja ugovora dok u narednim godinama najkasnije do 31. ožujka za tekuću godinu. Moguće je ugovoriti plaćanje u dva obroka i to prva rata najkasnije do 31. ožujka, a druga rata do 30. rujna tekuće godine.

 Zemljišta koja su predmet Natječaja daju se u zakup na razdoblje od 5 godina, uz mogućnost produženja do 3 godine bez prethodno provedenog javnog natječaja uz uvjet uredno ispunjenih obveza preuzetih ugovorom.

 Troškove solemnizacije ugovora o zakupu snosi najpovoljniji ponuditelj.

***Ostalo:***

 Ponude se dostavljaju u zatvorenoj omotnici s naznakom:

**«Ponuda za zakup građevinskog zemljišta po natječaju – ne otvarati»**

na adresu:

**OPĆINA PUNAT**

 **Novi put 2**

 **51521 Punat**

 Ponude se predaju neposredno na urudžbeni zapisnik ili putem pošte preporučenom pošiljkom, a krajnji rok za dostavu ponuda je **15 (petnaest) dana od dana objave obavijesti o natječaju u „Novom listu“** do 15,00 sati neovisno o načinu dostave. Obavijest o raspisanom natječaju objavit će se u „Novom listu“ dana *28. kolovoza 2022. godine*. Ponude koje pristignu nakon 15,00 sati dana 12. rujna 2022. godine bez obzira na način dostave smatraju se zakašnjelima.

 Odluku o davanju u zakup nekretnina donosi Općinsko vijeće.

 Otvaranje i izbor ponuda obavit će se 13. rujna 2022. godine u 12:30 sati u prostorijama Općine Punat.

 Nepotpune ponude i ponude podnesene izvan utvrđenog roka neće se razmatrati.

 Općina Punat zadržava pravo ne izabrati niti jednu ponudu, odnosno poništiti natječaj u cijelosti u svako doba bez obrazloženja.

 Cjeloviti tekst Natječaja objavljen je na internetskoj stranici Općine Punat [www.punat.hr](http://www.punat.hr) i na oglasnoj ploči Općine Punat.

 OPĆINSKI NAČELNIK

 Daniel Strčić, bacc.inf.,v.r.